ET Euroopa Liidu Teataja C 307/14

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 307/07

Abi nr: XA 166/10

Liikmesriik: Prantsusmaa

Piirkond: Département des Hautes-Pyrénées

Abikava nimetus või üksiktoetust saava äriühingu nimi:

Aides du département des Hautes-Pyrénées aux investissements en matériels des coopératives d’utilisation de matériel en commun (CUMA).

Õiguslik alus:

— Articles L 1511-1 et suivants du code général des collectivités territoriales

— Délibération du Conseil général des Hautes-Pyrénées

Abikavaga ettenähtud aastased kulud või ettevõtjale antava üksikabi üldsumma: 130 000 EUR

Abi suurim osatähtsus: 20 % investeeringusummast on veoseadmete, maaparandustehnika või keskkonnasäästlike masinate ostmiseks ning 10 % investeeringusummast on ette nähtud muudeks vahenditeks.

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Kõnealuse abi eesmärk on edendada ühiselt vahendite soetamist põllumajandusettevõtjate poolt. Hautes-Pyrénées' departemangu ettevõtted on väikesed (keskmiselt 23 ha) ning neil oleks eraldi raske vajalikke seadmeid soetada. Kõnealuse abiga saaks tänu tõhusamatele seadmetele parandada ettevõtjate kogutulu, vähendada tootmiskulusid ning parandada töötingimusi, samuti keskkonna- ja hügieenitingimusi.

Abikõlblikud on kõik uued seadmed, mis on ette nähtud maaharimiseks ja loomakasvatuseks, näiteks: saagikoristusmasinad, heina- ja silomasinad, maaparandustehnika, veomasinad, viljakoristusmasinad, heakorratehnika, loomapidamises kasutatavad seadmed.

Kõnealused meetmed on kooskõlas 15. detsembri 2006. aasta määruse (EÜ) nr 1857/2006 artikliga 4 ning kooperatiiv kontrollib määrusega ettenähtud tingimuste täitmist.

Abi on suunatud:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust (komisjoni 6. augusti 2008. aasta määruse (EÜ) nr 800/2008 I lisa, ELT L 214, 9.8.2008);

põllumajandusettevõtjatele, kes on tegevad põllumajandustoodete esmatootmises;

põllumajandusettevõtetele, mis ei ole raskustes äriühingute päästmiseks ja ümberkorraldamiseks ette nähtud riigiabi käsitlevate ühenduse suuniste (ELT C 244, 1.10.2004) tähenduses.

Abi ei tohi ületada määruse (EÜ) nr 1857/2006 artikli 4 lõikega 9 ettenähtud ülemmäära.

Asjaomane sektor / asjaomased sektorid: Kogu põllumajandussektor

Abi on ette nähtud põllumajandusmaterjali kasutajate kooperatiividele (CUMA), sõltumata nende tegevusalast, tingimusel et nad vastavad liidu õigusaktide kohaselt VKEde määratlusele.

Abi andva ametiasutuse nimi ja aadress:

Conseil général des Hautes-Pyrénées 6 rue Gaston Manent 65000 Tarbes FRANCE

Veebileht: http://www.cg65.fr/front.aspx?publiId=321

Muu teave: —

Abi nr: XA 167/10

Liikmesriik: Prantsusmaa

Piirkond: Département des Hautes-Pyrénées

Abikava nimetus või üksiktoetust saava äriühingu nimi:

Aides à l’assistance technique et aides destinées à encourager la production de produits agricoles de qualité du département des Hautes-Pyrénées.

Õiguslik alus: Articles L 1511-1 et suivants du code général des collectivités territoriales;

Délibération du Conseil général des Hautes-Pyrénées;

Abikavaga ettenähtud aastased kulud või ettevõtjale antava üksikabi üldsumma: 300 000 EUR

Abi suurim osatähtsus: 80 %

Rakendamise kuupäev: Abikava jõustub alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel.

Abikava või üksiktoetuse kestus: Kuni 31. detsembrini 2013

Abi eesmärk: Käesoleva abi eesmärk on edendada tehnilise abi andmist, sealhulgas müügiedendusmeetmeid, mis võiksid olla kasulikud departemangu põllumajandussektorile sõltumata sellest, milliste toodetega on tegemist. Eelistatakse siiski kvaliteettoodetega seotud tegevusi ja selles sektoris võetavaid meetmeid. Abi antakse põllumajanduse arendamisega tegelevatele ja selle eest vastutavatele asutustele (põllumajanduskojad, tootmisharudevahelised organisatsioonid jm).

Mõnede meetmetega rahastatakse turu-uuringuid, tunnustamise taotlusega seotud dokumentide ettevalmistamist ning müügiedendusmeetmeid (messid, näitused), selleks et edendada kvaliteetset põllumajandust ja toetada kvaliteedimärki kandvaid tooteid või seda taotlevaid tooteid.

Teistega soodustatakse teadmiste levitamist ning kogemuste ja andmete vahetamist põllumajandustootjate vahel, samuti uute või väga spetsialiseeritud toodete nõustamist (nt ametliku kvaliteedimärgiga tooted, mahepõllumajanduslikud tooted).

Departemangus on ametlikku kvaliteedimärki kandvad tooted järgmised: Haricot Tarbais (KGT/Label Rouge), Mouton Barèges-Gavarnie (AOC/KPN), Agneau des Pyrénées (Label Rouge), Bœuf Blond d’Aquitaine (Label Rouge), Jambon de Bayonne (KGT), Jambon Noir de Bigorre (Certificat de conformité), Vin de Madiran et Pacherenc du Vic-Bilh (AOC), Canard à foie gras du Sud Ouest (KGT). Muude toodete, nt Oignon Doux de Trébons'i ja Poule Gascogne' puhul on ametliku kvaliteedimärgi saamise protsess käimas.

Volikogu antava abi määr on 10–80 %.

Volikogu antav abi tegevuste toetamiseks on ajaliselt piiratud.

Abi on suunatud:

põllumajandusettevõtjatele, kelle suurus ei ületa ühenduse õigusaktide kohaselt määratletud VKE suurust (komisjoni 6. augusti 2008. aasta määruse (EÜ) nr 800/2008 I lisa, ELT L 214, 9.8.2008);

põllumajandusettevõtjatele, kes on tegevad põllumajandustoodete esmatootmises;

põllumajandusettevõtetele, mis ei ole raskustes äriühingute päästmiseks ja ümberkorraldamiseks ette nähtud riigiabi käsitlevate ühenduse suuniste (ELT C 244, 1.10.2004) tähenduses.

15. detsembri 2006. aasta määruse (EÜ) nr 1857/2006 artikli 14 lõike 6 ja artikli 15 lõike 4 kohaselt on toetus kättesaadav kõigile Hautes Pyrénées' departemangu põllumajandustootjatele, ilma et nad kuuluksid tootjaorganisatsioonidesse või mõnesse muusse struktuuri, ning abi on piiratud teenuse osutamisest tulenevate kuludega.

Asjaomane sektor / asjaomased sektorid: Põllumajandusettevõtted (VKEd)

Abi andva ametiasutuse nimi ja aadress:

Conseil général des Hautes-Pyrénées 6 rue Gaston Manent 65000 Tarbes FRANCE

Veebileht: http://www.cg65.fr/front.aspx?publiId=321

Muu teave: —

Abi nr: XA 171/10

Liikmesriik: Prantsusmaa

Piirkond: Départements d'Outre-mer (DOM)

Abikava nimetus või üksiktoetust saava äriühingu nimi:

Aides aux groupements de producteurs dans les départements d'Outre-mer (DOM)

Õiguslik alus:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Komisjoni määruse (EÜ) nr 1857/2006 artikkel 9

— Projet de décision du directeur de l’ODEADOM

Abikavaga ettenähtud aastased kulud või ettevõtjale antava üksikabi üldsumma: 2 300 000 EUR (toetusesaajad on eri tootjarühmad)

Abi suurim osatähtsus: Kuni 95 % (mitte rohkem kui 400 000 EUR toetusesaaja kohta kogu perioodi jooksul). Abi vähendatakse igal aastal viie protsendipunkti võrra.

Rakendamise kuupäev: Kui Euroopa Komisjon on kättesaamist kinnitanud.

Abikava või üksiktoetuse kestus: Kuni 31. detsembrini 2013

Abi eesmärk: Abi on ette nähtud tootjarühmadele ülemeredepartemangudes ning seda rahastatakse ülemeredepartemangude põllumajanduse arengu ameti (ODEADOM) eelarvest. Kõnealust abi ei saa ühendada sarnase abiga, mida võidakse rahastada programmist POSEI France.

Abi eesmärk on lihtsustada tootjarühmade loomist ja nende tegevuse alustamist. Selliste tootjarühmade loomine ja nende tegevuse edukas käivitamine aitab lihtsustada tehnika ja majanduse ajakohastamist, kohaneda turunõudlusega, suurendada tootjate suutlikkust läbirääkimisteks jaotuskeskustega ning tõsta põllumajandustootjate professionaalsust.

Abi on ette nähtud komisjoni määruse (EÜ) nr 1857/2006 artiklis 9 loetletud tegevustele, eelkõige: sobivate ruumide rentimine, kontoriinventar, sealhulgas arvuti riistvara ja tarkvara ostmine, bürootöötajate kulud, üldkulud ning õigus- ja halduskulud. Kui ruumid ostetakse, piirduvad ruumide abikõlblikud kulud turuhindadele vastavate rendikuludega.

Asjaomane sektor / asjaomased sektorid: Puu- ja köögivilja- (toidu- ja köögiviljakultuurid, juur- ja mugulviljad, värsked puuviljad, tsitrusviljad, kuivatatud puuviljad), poolpüsik-marjakultuuride, viinamarja- ja aianduskultuuride, maitse-, ravim-, lõhna- ja nautetaimede ning riisi sektor

Mäletsejaliste ja sisetingimustes kasvatatavate loomade sektor

Abi andva ametiasutuse nimi ja aadress:

ODEADOM 12 rue Henri Rol-Tanguy TSA 60006 93555 Montreuil Cedex FRANCE

Veebileht: http://www.odeadom.fr/wp-content/uploads/2010/08/100817-groupements-de-producteurs.pdf

Muu teave: Abi võimaldab jätkata abikava XA 110/08 eelarvega, mis on paremini kohandatud ülemeredepartemangude tootjarühmade vajadustele.